NORAKSTS

|  |  |
| --- | --- |
| 22.08.2024. | Nr.9/2 |

**JELGAVAS VALSTSPILSĒTAS PAŠVALDĪBAS 2024. GADA 23. MAIJA**

**SAISTOŠO NOTEIKUMU Nr.24-18**

“**APSTĀDĪJUMU UZTURĒŠANAS UN** **AIZSARDZĪBAS NOTEIKUMI JELGAVAS**

###### VALSTSPILSĒTAS PAŠVALDĪBAS TERITORIJĀ” PRECIZĒŠANA

**Atklāti balsojot: PAR – 11** (A.Rāviņš, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors), **PRET – nav**, **ATTURAS – 3** (G.Kurlovičs, A.Rublis, A.Tomašūns),

Jelgavas valstspilsētas pašvaldībā 2024. gada 11. jūnijā saņemts Vides aizsardzības un reģionālās attīstības ministrijas (turpmāk – Ministrija) 2024. gada 10. jūnija atzinums Nr.1- 18/3752 “Par saistošajiem noteikumiem Nr.24 –18”, kurā Ministrija izteikusi iebildumus par atsevišķām Jelgavas valstspilsētas pašvaldības 2024. gada 23. maija saistošo noteikumu Nr.24-18  “Apstādījumu uzturēšanas un aizsardzības noteikumi Jelgavas valstspilsētas pašvaldības teritorijā” (turpmāk – saistošie noteikumi) normām un secināts, ka saistošie noteikumi precizējami atbilstoši atzinumā norādītajam.

Ņemot vērā minēto un saskaņā ar Pašvaldību likuma 47. panta piekto daļu,

**JELGAVAS VALSTSPILSĒTAS PAŠVALDĪBAS DOME NOLEMJ:**

Izdarīt Jelgavas valstspilsētas pašvaldības 2024. gada 23. maija saistošajos noteikumus Nr.24 –18   “Apstādījumu uzturēšanas un aizsardzības noteikumi Jelgavas valstspilsētas pašvaldības teritorijā” šādus precizējumus:

1. Grozīt saistošo noteikumu izdošanas tiesisko pamatojumu un izteikt šādā redakcijā:

“*Izdoti saskaņā ar Pašvaldību likuma 44. panta otro daļu*”.

1. Svītrot nodaļu numerāciju un nosaukumus.
2. Svītrot 1. punktā vārdus “un administratīvo atbildību par saistošo noteikumu neievērošanu”.
3. Izteikt 2. punktu šādā redakcijā:

“2.  Apstādījumi saistošo noteikumu izpratnē ir Pašvaldības publiskajā ārtelpā izveidotas un koptas zaļās zonas, ietverot koku, krūmu, lakstaugu stādījumus, zālāju vai tam paredzētu teritoriju.”.

1. Svītrot 3. punktu, attiecīgi mainot turpmāko punktu numerāciju.
2. Izteikt 4. punktu šādā redakcijā:

“3. Pašvaldības teritorijā esošajos apstādījumos atļauts:

3.1. atrasties, nepieļaujot apstādījumu bojāšanu (t.sk. koku, krūmu un to zaru laušanu, lapu, ziedu vai augļu noplūkšanu u.c.) vai iznīcināšanu;

3.2. stādīt jaunus krūmus vai lakstaugus tikai ar Pašvaldības iestādes “Pilsētsaimniecība” rakstveida saskaņojumu.”.

1. Izteikt 5. punktu šādā redakcijā:

“4. Administratīvo aktu, kas uzliek adresātam pienākumu izpildīt noteiktu darbību vai aizliedz izpildīt noteiktu darbību, izdod un administratīvā akta nepildīšanas gadījumā piespiedu naudu uzliek Pašvaldības iestāde “Jelgavas pašvaldības policija” Administratīvā procesa likuma noteiktajā kārtībā.”.

1. Svītrot 6. punktu, attiecīgi mainot turpmāko punktu numerāciju.
2. Izteikt 7. punktu šādā redakcijā:

“5. Atzīt par spēku zaudējušiem Jelgavas valstspilsētas pašvaldības 2022. gada 28. oktobra saistošos noteikumus Nr.22-37 “Apstādījumu uzturēšanas un aizsardzības noteikumi Jelgavas valstspilsētas pašvaldības teritorijā” (Latvijas Vēstnesis, 2022, 252 nr.).”.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Domes priekšsēdētāja sekretāre  Ž.Memena

2024.gada 22.augustā